Koche unn Backe

Es koche unn es backe iss seit alders her

fa denne ääne leicht unn fa denne onnare schwer.

Dem ään dem laafts halt aus da Hond

er kocht mit Gaume unn Vastond.

Doch moncha dudd sich aach sehr schwer

die Dibbe bleiwe meischdens leer.

Unn iss donn wirklich mol was drinn

ergebbt es oftmols gar kenn Sinn.

Drumm koch unn backe mit Vastond

holle eich e Kochbuch in die Hond.

Do sinna sicha gudd beroode

fa Subbe, Kuche unn a Broode.

Wie in Kaltnaggisch ei der daus,

do kummt jetzt schunn es dridde raus.

E Kochbuch mit vill Sachverstond

das gebbt ma eich do in die Hond.

Damid na koche unn backe ohne Fruschd,

so richdich jetz no Herzens Luschd.

Kaltnaggischa Fraue honn fa eich gonz lieb

die feinschde Sache uffgeschrieb.

Im Geischd ess ich do jetz schunn mit

unn winsch eich all e gudde Abbeditt.

Reiner Thielen